Wat is 'n beroerte? - Ons Tuis Monument Tehuise
Die eenvoudigste manier om 'n beroerte te omskryf is dat dit die skielike verlies van funksionering van die brein in 'n spesifieke area is. Dit kan gebeur as gevolg van breinbloeding of die verlies van bloedsomloop weens 'n serebrale embolisme.
Gevolge van beroerte
Die verlies van funksie van die brein kan tydelik of permanent van aard wees en kan verlamming van ledemate of verlies van spraak of sig veroorsaak. Die funksieverlies kan ook slegs aan een kant van die liggaam plaasvind. In erge gevalle kan dit permanente neurologiese skade tot gevolg hê en ook lewensverlies.
Die mees tipiese simptome van 'n beroerte is 'n gevoel van verlamming van ledemate of gesigspiere en abnormale spraak. Persone wat al 'n beroerte gehad het, het gemeld dat dit binne sekondes skielik gebeur het en dat hulle geen pyn gevoel het nie.
Het ek 'n verhoogde risiko vir beroerte?
Indien jy die volgende siektetoestande het, is daar 'n verhoogde risiko:
Hoë bloeddruk, en
as jy rook.
Rehabilitasiesentrums word saamgestel deur multidissiplinêre spanne wat verskillende vaardighede bymekaar bring om die pasiënt wat 'n beroerte gehad het, by te staan met beweging, spraak, voeding, aantrek en algemene mobiliteit. Hierdie span sluit verpleegkundiges, arbeidsterapeute, spraakterapeute en sielkundiges in, sowel as 'n dokter wat opgelei is in rehabilitasie.
Sentrums wat rehabilitasiedienste vir beroertepasiënte aanbied, het die volgende ten doel:
Dat pasiënte sover moontlik weer 'n normale lewe kan lei deur vaardighede van daaglikse funksionering te herwin en/of weer aan te leer
Dat die pasiënt die uitdagings moet verstaan en daarby aanpas. Dit kan byvoorbeeld wees om gesonde eetgewoontes aan te leer, soos die uitskakel van sout, vette en suiker
Om die familie te leer om 'n ondersteunende rol te speel
Om na die sielkundige en emosionele aspekte om te sien.